מוכרת לי מפעם

מוכרת לי מפעם הוא סינגל שהוקלט על ידי הזמרת הישראלית דין דין אביב. את השיר הוציאה לאור בשנת 2006 חברת התקליטים הד ארצי, והוא נכלל כרצועה החמישית באלבום הבכורה של הזמרת, סודותיי. במרוצת השנים, הפך השיר למזוהה ביותר עם אביב, כמו גם לאחד מהלהיטים המצליחים ביותר בעת בה יצא. הוא הוקלט בידי מספר אמנים כדוגמת מירי מסיקה, איתי לוי ונינט טייב. גרסה חלופית לשיר בהשתתפותם של איריס ועופר פורטוגלי הופצה בשנת 2017.

על השיר 
השיר נכתב והולחן על ידי חמוטל בן זאב ועידן רייכל, והופק על ידי משה דעבול. ב-17 באוגוסט 2006 הוצג כמועמד לכניסה למצעד הפזמונים השבועי של רשת ג'. בשבוע לאחר מכן דורג במקום החמישי. ב-14 בספטמבר עלה למקום השני – המיקום הגבוה ביותר אליו הגיע. ב-4 בינואר 2007, לאחר חמישה-עשר שבועות צעידה, יצא מהמצעד השבועי. במצעד העברי השנתי של ה'תשס"ז באותה התחנה דורג במקום ה-28, ואילו ב לשנת ה'תשס"ו דורג במקום ה-14.

הופעה וגרסאות נוספות 
במרוצת השנים ביצעה דין דין אביב את "מוכרת לי מפעם" במאות מהופעותיה, בגרסאות שונות ודומות למקור עצמו. במספר הופעות, ביצעה את השיר ביחד עם מוזיקאים שונים. באוקטובר 2021, ביצעה את השיר בהופעה חיה בבריכת הסולטן ביחד עם הזמרת מירי מסיקה. באותה השנה, ביצע הזמר איתי לוי את השיר בשידור חי בגלגלצ.

גרסה חלופית של "מוכרת לי מפעם" בהשתתפותם של איריס ועופר פורטוגלי הופצה בשנת 2017. בשנת 2019 ביצעה עמית שאולי גרסה אקוסטית של "מוכרת לי מפעם" במסגרת תוכנית הטלוויזיה "אקס פקטור ישראל". ביצוע נוסף של השיר אירע במהלך תוכנית הטלוויזיה Oboy. נינט טייב ביצעה את השיר במסגרת תוכנית הטלוויזיה "השיר שלנו".

מיקומי שיא

הערות שוליים 

שירי 2006
סינגלים מ-2006
שירי דין דין אביב
שירים בעברית
שירים שנכתבו על ידי חמוטל בן זאב
שירים שהולחנו על ידי עידן רייכל
שירי לפידים
שירים על חלומות
שירים על נוסטלגיה
סינגלים בהוצאת הד ארצי